Sekolah Kebangsaan Long Gafar

Sekolah Kebangsaan Long Gafar atau nama ringkasnya SK Long Gafar, merupakan sebuah Sekolah kebangsaan yang terletak di Kubang Keranji Kota Bharu. Pada 2009, Sekolah Kebangsaan Long Gafar memiliki 681 pelajar lelaki dan 607 pelajar perempuan, menjadikan jumlah keseluruhan murid seramai 1288 orang. Ia mempunyai seramai 74 orang guru.2009 Sejarah SK.Long Gafar terletak di Jalan Pasir Putih - Kota Bharu. Sejarah sekolah ini bermula sekitar tahun 1920an, iaitu selepas perang dunia yang pertama. Sekolah ini diasaskan atas dorongan orang kampung Pasir Tumbuh, iaitu wujudnya di kalangan mereka tentang keperluan pelajaran. Pada mulanya sekolah ini didirikan secara gotong royong oleh orang-orang kampung dengan bertiangkan nibong dan beratapkan daun sagu, di atas sekeping tanah Lot 104, Mukim Guntong, Daerah Limbat, Kota Bharu. Sekolah ini dikala itu hanya dapat menampung lebih kurang 30 orang murid sahaja. Dengan tenaga pengajarnya iaitu Cikgu Nik Abdullah dan Cikgu Haji Saad bin Mat Akib. Perjalanan awal sekolah ini adalah secara bersendirian, tanpa mendapat apa-apa bantuan daripada kerajaan. Sekolah ini diberi nama Sekolah Melayu Pasir Tumbuh. Dari tahun 1920an hingga tahun 1930an adalah dianggarkan bangunan ini berpindah sebanyak 4 kali, iaitu tapak ke satu tapak yang lain sekitar Kampung Pasir Tumbuh. Keadaan ini berlaku apabila tapak sekolah hendak digunakan atau dijual kepada orang lain. Memandangkan keadaan ini, En.Mat Saad bin Hj. Awang yang juga penggawa Daerah Limbat ketika itu telah menawarkan tanahnya, Lot 3601, seluas 1 ekar 450 depa, yang terletak di Kubang Keranji untuk dijadikan tapak baru bangunan sekolah. Ianya sesuai kerana terletak di tengah-tengah antara kampung berdekatan. Usaha memindahkan bangunan sekolah ini dari Kampung Pasir Tumbuh ke Kampung Kubang Keranji ini telah diketuai sendiri oleh beliau dengan dua orang penghulunya iaitu Tok Awang Embong dan Tok Awang Minal. Apabila siap bangunan tersebut didirikan telah dinamakan sebagai Sekolah Melayu Kubang Keranji. Pada Awal tahun 1980, sekolah yang lama telah dibangunkan semula atas daya usaha PIBG yang dipengerusikan oleh Tuan Haji Mohd.Zain bin Awang dan ditukarkan namanya ke Sekolah Kebangsaan Long Gafar. Lagu Sekolah LAGU SEKOLAH SK Long Gafar tercinta Disanjung setiap masa Padamu abadikan Segala harapan Mendidik Putra Putri Namamu Sungguh Harum Bagaikan Sekuntum mawar Jasa Baktimu Di Kenang Dipuja Disegani sentiasa Chorus: Kuatkan semangat berdisiplin berharmoni Tingkatkan mutu pelajaran Rajin berusaha Tabahkan Hati Itulah yang diamalkan Oh Tuhanku perkenankanlah Hasrat kami semua Tekun Gigih Usaha Jaya SK Long Gafar berjaya SK Long Gafar Berjaya Senarai Guru Besar.(tolong Tambah mana yang tertinggal) -Mohamad Noor - Hj.Kamaruzaman -Hj Nor Zeli(2018-2010) -Hjh. Hasnah Mohamad -2011-2013 -Rosnan bin Mohamad (2013-2016) -Wan Hassan (2016-2018) -Affendy bin Ghazali (2018-sekarang) Alamat Sekolah Kebangsaan Long Gafar Kubang Keranji Kota Bharu 16150, Kota Bharu Kelantan, Malaysia Telefon = 6097654966 Fax = 6097654966 Pautan luar